बालदेव जी ठीक गला करदे न-जेकर सूंका-साकी कीते बिना गै जमीन नकदी होई जा तां सोशलिस्ट पाटी च जाने दी लोड़ गै के ऐ? कांग्रेस दा राज ऐ, जिस चीजै दी लोड़ ऐ, कांग्रेस दे मन्त्री जी गी गलाओ। कनून बनी जाग। पर इक गल्ल ऐ, खिंङ-फिंड गल्ल करने कन्ने मन्त्री होर किश नेईं करी सकदे। सारे लोकें इक-मुठ होइयै इकै मुद्दा रखना चाईदा ऐ। ‘दस मिलकर करो काज, हारो-जीतो क्या है लाज।’ गलती ते अपने लोकें दी ऐ-कोई गांग्रेस इच तां कोई सोशलिस्ट पार्टी च तो कोई काली टोपी आलें कन्ने। इस चाली खिंड-फिंड रौने कन्ने ते पबलक दी कोई भलाई नेईं। बालेदव जी ने ठीक गै गलाया ऐ।